CELEX: 62011CN0376
Language: da
Date: 2011-07-15 00:00:00
Title: Sag C-376/11: Anmodning om præjudiciel afgørelse indgivet af Cour d'appel de Bruxelles (Belgien) den 15. juli 2011 — Pie Optiek mod Bureau Gevers, European Registry for Internet Domains

8.10.2011   
            
            
               DA
            
            
               Den Europæiske Unions Tidende
            
            
               C 298/11
            
         Anmodning om præjudiciel afgørelse indgivet af Cour d'appel de Bruxelles (Belgien) den 15. juli 2011 — Pie Optiek mod Bureau Gevers, European Registry for Internet Domains
   (Sag C-376/11)
   2011/C 298/21
   Processprog: fransk
   
      Den forelæggende ret
   
   Cour d'appel de Bruxelles
   
      Parter i hovedsagen
   
   
      Sagsøger: Pie Optiek
   
      Sagsøgt: Bureau Gevers, European Registry for Internet Domains
   
      Præjudicielle spørgsmål
   
   
               1)
            
            
               Skal artikel 12, stk. 2, i Kommissionens forordning (EF) nr. 874/2004 af 28. april 2004 om generelle retningslinjer for implementeringen af topdomænet.eu og dets funktioner samt principperne for registrering (1) fortolkes således, at ordene »indehavere af ældre rettigheder« i en situation, hvor den pågældende ældre ret er en varemærkeret, kan vedrøre en person, som kun har fået varemærkeindehaverens tilladelse til i eget navn, men for licensgiverens regning, at registrere et domænenavn, der er identisk med eller ligner varemærket, uden at have fået tilladelse til at gøre anden brug af varemærket eller brug af tegnet som varemærke, f.eks. til at markedsføre varer eller tjenesteydelser under varemærket?
               Såfremt dette spørgsmål besvares bekræftende,
            
         
               2)
            
            
               skal artikel 21, stk. 1, litra a), i Kommissionens forordning (EF) nr. 874/2004 af 28. april 2004 om generelle retningslinjer for implementeringen af topdomænet.eu og dets funktioner samt principperne for registrering fortolkes således, at der foreligger »rettigheder til eller retmæssige interesser i«, selv hvis »indehaveren af ældre rettigheder« har foretaget registreringen af.eu domænenavnet i eget navn, men for varemærkeindehaverens regning, når denne sidstnævnte ikke er registreringsberettiget i overensstemmelse med artikel 4, stk. 2, litra b), i Europa-Parlamentets og Rådets forordning (EF) nr. 733/2002 af 22. april 2002 om implementering af topdomænet.eu (2)?
            
         
      (1)  EFT L 162, s. 40.
   
      (2)  EFT L 113, s. 1.